[{"text_idx": "#000000", "text": "AvalehtMeeskondTeenusedKonsultatsioonIlusu\u0308stidLaserprotseduuridRinnadNa\u0308gu ja kaelKehaHinnakiriIlusu\u0308stidLaserprotseduuridPlastikakirurgiaVeresoontekirurgiaKinkekaartMedicrediti TerviselaenLHV ja\u0308relmaksKontaktBroneeringKasulik"}, {"text_idx": "#000001", "text": "Ninaplastika on u\u0308ks sagedasemaid operatsioone esteetilises ja plastilises kirurgias. See on aidanud paljusid patsiente atraktiivsema va\u0308limuse saavutamisel ja enesehinnangu parandamisel."}, {"text_idx": "#000002", "text": "Ninaplastikat soovivad enamasti patsiendid kes ei ole rahul oma nina kujuga, mis on muutunud ebaesteetiliseks kasvamise ka\u0308igus, traumast tingituna vo\u0303i on moondunud anomaalia tagaja\u0308rjel."}, {"text_idx": "#000004", "text": "Intervjuud ninaplastika kohta loe siit."}, {"text_idx": "#000005", "text": "Patsiente kes soovivad ninaplastikat esteetilistel kaalutlustel ha\u0308irib nende nina juures ko\u0303ige sagedamini ku\u0308hm, liiga suur vo\u0303i lai nina tipp, alla vajunud nina tipp, liiga pikk vo\u0303i u\u0308ldiselt suur nina, liiga suured ninaso\u0303o\u0303rmed vo\u0303i lihtsalt ebaesteetilise va\u0308limusega nina. Teiseks va\u0308ga sagedaseks sooviks on korrigeerida nina va\u0308list ko\u0303verust. Viimasele kaasneb sageli ka ninahingamise takistus."}, {"text_idx": "#000006", "text": "Sobiv kandidaat ninaplastikaks on patsient kellel:"}, {"text_idx": "#000007", "text": "Nina tipp on liiga suur, lai ja/vo\u0303i alla vajunud\nNina on luulises osas liiga lai\nNina so\u0303o\u0303rmed on liiga suured vo\u0303i deformeerunud\nNina on va\u0308liselt ko\u0303ver, asu\u0308mmeetriline vo\u0303i deformeerunud"}, {"text_idx": "#000008", "text": "Operatsioonieelne konsultatsioon sisaldab lisaks patsiendi la\u0308bivaatusele na\u0308o ja nina fotografeerimist ning fotode po\u0303hjalikku analu\u0308u\u0308si koos patsiendiga. Patsiendi soovide paremaks mo\u0303istmiseks ja u\u0308hise arusaama saavutamiseks kasutatakse u\u0308lesvo\u0303tete fototo\u0308o\u0308tlust. Igal kirurgil on oma iluideaal ning seeto\u0303ttu on va\u0308ga oluline tutvuda tema fotokollektsiooniga patsientidest enne ja pa\u0308rast operatsiooni. Muuhulgas annab see patsiendile realistlikuma ettekujutuse sellest, mida on ninaplastikaga vo\u0303imalik saavutada."}, {"text_idx": "#000009", "text": "Nina kuju ja suuruse korrigeerimiseks kasutatakse kahte peamist meetodit:"}, {"text_idx": "#000010", "text": "Suletud ninaplastika puhul tehakse nina luulistele ja ko\u0303hrelistele struktuuridele ligipa\u0308a\u0308suks vajalikud lo\u0303iked ninao\u0303o\u0303ne sees. Seeto\u0303ttu puuduvad va\u0308liselt na\u0308htavad armid, va\u0308lja arvatud juhul kui eemaldatakse u\u0308leliigset nahka ninaso\u0303o\u0303rmete servadest nende u\u0308leminekul po\u0303seks. Viimasel juhul ja\u0308a\u0308b arm ninaso\u0303o\u0303rme ja po\u0303se piiril olevasse loomulikku nahavolti ja on vaevuma\u0308rgatav. Suletud ninaplastikat on tehniliselt keerukam teostada, kuid see pingutus kaalub u\u0308les paremad ja stabiilsemad tulemused. Suletud ninaplastika on viimaste aastate jooksul teinud la\u0308bi ma\u0308rkimisva\u0308a\u0308rse arengu. Kui varasematel perioodidel kasutati suletud ninaplastikat valdavalt nina seljaosa opereerimsieks ja va\u0308hem nina tipu korrigeerimiseks, siis kaasaegsel suletud meetodil selliseid piiranguid ei ole. Va\u0308ga edukalt saab soovitud muutusi saavutada nii nina selja kui tipu osas. Suletud meetodist on viimastel aastatel va\u0308lja kasvanud sa\u0308ilitava ninaplastika (preservation rhinoplasty) liikumine. See on ko\u0303ige moodsam ninaplastika tehnika, mille olemuseks on nina normaalse anatoomia maksimaalne sa\u0308ilitamine ja soovitud muutused saavutatakse struktuuride suuruse, kuju ja asendi korrigeerimisega. Va\u0308lditakse liigsete ko\u0303hresiirikute kasutamist. Juuresolev foto on tehtud vahetult enne ja peale opeartsiooni. Kasutatud on ko\u0303iki sa\u0308ilitava ninaplastika po\u0303himo\u0303tteid."}, {"text_idx": "#000011", "text": "Avatud ninaplastika puhul tehakse lisaks ninasisestele lo\u0303igetele ta\u0308iendav lo\u0303ige ninaso\u0303o\u0303rmete vahelisele nahale. Hilisem arm on u\u0308ldjuhul va\u0308ike ja vaevuma\u0308rgatav. Avatud meetod on mo\u0303nede kirurgide poolt rohkem eelistatud kuna tagab va\u0308ga avara ligipa\u0308a\u0308su nina ko\u0303ikidele struktuuridele ja annab head vo\u0303imalused eelko\u0303ige nina tipu ko\u0303hrede kuju, suuruse ja asendi muutmiseks. Paraku ei kaalu parem na\u0308htavus u\u0308les avatud ninaplastikaga kaasnevaid miinuseid, milleks on suurem operatsioonitrauma, pikem paranemisaeg, halvemini prognoositav lo\u0303pptulemus ja sageli ka tulemuste ebastabiilsus. Meie praktikas kasutatakse avatud ninaplastika seeto\u0303ttu harva."}, {"text_idx": "#000012", "text": "Ninaplastika teostatakse u\u0308ldjuhul u\u0308ldnarkoosis. Operatsioon algab reeglina ninaseljalt ku\u0308hmu eemaldamisega, mille ja\u0308rgselt viiakse tipu kujus, suurus ja asend vastavusse uue ninaselja ko\u0303rgusega. Mo\u0303ningatel juhtudel on operatsiooni ajal vaja kasutada ta\u0308itematejali vo\u0303i siirikuid (inlise keeles grafts). Ko\u0303ige sagedamini kasutatakse materjalina ko\u0303hre ninavaheseinast, harvem ko\u0303rvalestast vo\u0303i roidest. Tehismaterjalist implantaate me oma praktikas ei kasuta."}, {"text_idx": "#000013", "text": "Ko\u0303ikide haavade o\u0303mblemiseks kasutatakse iseimenduvaid niite mida ei ole vaja eemaldada. Operatsiooni lo\u0303pus asetatakse enamikul juhtudel mo\u0303lemasse ninao\u0303o\u0303nde silikoonplaadid ninavaheseina toestuseks, mis eemaldatakse 5-10 pa\u0308eva ja\u0308rgselt. Va\u0308liselt asetatakse ninale mitu kihti nahava\u0308rvi plaastreid ja kipslahas kuni 10 pa\u0308evaks. Operatsiooni ja\u0308rgselt areneb ninao\u0303o\u0303nes limaskesta turse, mis on ninahingamistakistuse po\u0303hjuseks. Ninahingamise taastumine vo\u0303ib vo\u0303tta mitu na\u0308dalat."}, {"text_idx": "#000014", "text": "Ninaluude lahtilo\u0303ikamise to\u0303ttu tekivad varases operatsioonija\u0308rgses perioodis silmade u\u0308mbrusesse verevalumid. Need su\u0308venevad koos na\u0308o tursega esimese 3-4 pa\u0308eva jooksul. Verevalumid ja na\u0308o turse taanduvad esimese 2 na\u0308dala jooksul. Paljud patsiendid on sageli u\u0308llatunud, et operatsioonija\u0308rgne valu on pigem va\u0308ike. Valuvaigistitena sobivad kasutamiseks Paracetamol ja Ibuprofen."}, {"text_idx": "#000015", "text": "Juhul kui operatsioonil eemaldati u\u0308leliigset nahka ninaso\u0303o\u0303rmete servadest nende u\u0308leminekul po\u0303seks, siis need o\u0303mblused eemaldatakse koos kipsiga 7-10 pa\u0308eva mo\u0308o\u0308dudes. Esimeste na\u0308dalate jooksul on need armid na\u0308htavad punaka triibuna, kuid aja jooksul muutuvad vaevuma\u0308rgatavaks.\nNina tipu tuimus varases operatsioonija\u0308rgses perioodis on normaalne. Selline naha tundlikkuse ha\u0308ire on mo\u0308o\u0308duv ja see taastub koos na\u0308rvi ja verevarustuse taastumisega. Lisaks tuimusele on nina tipp esialgu katsudes ko\u0303va ja ja\u0308ik. Selle po\u0303hjuseks on operatsioonija\u0308rgne turse ja nina muutub pehmemaks ning vabalt liigutatavaks koos lo\u0303pliku turse taandumisega.\nOperatsioonija\u0308rgne nahaalune armistumine kestab mitu kuud. Armkoe ku\u0308psemine ja kootumine muudab va\u0308hehaaval nina kuju ja annab sellele lo\u0303pliku kuju. Vahel harva tekitab armkoe kootumine nina kuju muutumise mittesoovitud suunas.\nArmkoe ku\u0308psemine ja turse taandumine vo\u0303tab 6-12 kuud. U\u0308ldreeglina esineb seaduspa\u0308rasus, et mida paksem on nina nahk, seda aeglasem on paranemine ja vastupidi. Vahel harva kasutatakse turse taandumise kiirendamiseks po\u0303letikuvastaseid hormoonsu\u0308ste.\nVa\u0308ga harva vo\u0303ib vahetus operatsioonija\u0308rgses perioodis tekkida nina tipu nahapo\u0303letik. Selle va\u0308ltimiseks ja raviks kasutatakse antibiootikume."}, {"text_idx": "#000016", "text": "Pea meeles, et esialgsed tulemused peale ninaplastikat on na\u0308htavad 1-3 kuu ja\u0308rgselt. Lo\u0303plikku tulemust saab hinnata 6-12 kuu ja\u0308rgselt."}, {"text_idx": "#000017", "text": "Nina on varem korduvalt opereeritud\nTeostati suuremahuline ninaplastika ma\u0308rkimisva\u0308a\u0308rse muutusega nina kujus\nNina oli eelnevalt tugevalt deformeerunud trauma tagaja\u0308rjel vo\u0303i esines oluline asu\u0308mmeetria\nEsines intensiivne operatsiooniaegne veritsus, mis u\u0308helt poolt halvendab na\u0308htavust kuid teiselt poolt po\u0303hjustab u\u0308lema\u0308a\u0308rast operatsioonija\u0308rgset turset\nIlmnesid operatsiooni ajal anatoomilised ko\u0303rvalekalded vo\u0303i kudede deformatsioonid, mida ei osatud ette na\u0308ha"}, {"text_idx": "#000018", "text": "Ko\u0303ikidel nendel juhtudel vo\u0303ivad paranemise ka\u0308igus tekkida vajumisest vo\u0303i armistumisest tingitud deformatsioonid. Mo\u0303ningaid paranemise ka\u0308igus tekkivaid probleeme on eelnevalt raske ette na\u0308ha. Na\u0308iteks ei ole va\u0308ga ha\u0308id na\u0308itajaid, mis suudaksid ette ennustada va\u0308ga elavat veritsust vo\u0303i neid patsiente kellel arenevad va\u0308ga kergesti luukallused. Viimasel juhul arenevad kohtadesse kus luud on kas lo\u0303igatud vo\u0303i viilitud u\u0308leliigsed luukoe vohandid, mida on nii katsudes tunda kui va\u0308liselt na\u0308ha. Kordusoperatsiooni po\u0303hjuseks vo\u0303ivad seega olla nii patsiendipoolsed tegurid, nagu u\u0308liko\u0303rged ootused, u\u0308lema\u0308a\u0308rane armkoe vohamine vo\u0303i muud kudede reaktsioonid, vo\u0303i kirurgist tingitud po\u0303hjused, nagu liiga optimistlikud lubadused patsiendile, va\u0308hene kogemus operatsiooni ajal ilmnevate probleemidega toimetulemiseks vo\u0303i vale kirurgilise tehnika valik."}, {"text_idx": "#000019", "text": "O\u0303nneks on enamikel juhtudel korduva ninaplastika na\u0308ol tegemist va\u0308iksemate ko\u0303rvalekallete korrigeerimisega. Suuremahuline kordusoperatsioon on harva vajalik. Oluline on ro\u0303hutada, et kordusoperatsioone ei saa teha koheselt. Parima tulemuse saavutamiseks ja ohutuse tagamiseks tuleb kordusoperatsioon ko\u0303ne alla 6-12 kuud peale eelmist operatsiooni."}, {"text_idx": "#000021", "text": "Va\u0308ike ninaplastika (nt. ku\u0308hmu eemaldamine) \u2013 alates 3000 \u20ac\nNina tipu korrigeerimine \u2013 alates 4000 \u20ac\nNina tipu ja nina selja korrigeerimine \u2013 alates 5000-5500 \u20ac\nNina deformatsiooni korrigeerimine \u2013 alates 6000 \u20ac\nKo\u0303vera nina korrigeerimine, keskmine raskusaste \u2013 alates 3500 \u20ac"}, {"text_idx": "#000022", "text": "Operatsioonide hinnad sisaldavad lo\u0303ikust, narkoosi, haiglas viibimist, toitlustust, ravimeid ja operatsioonija\u0308rgseid visiite."}]